Ammuola forbece

miniatura|Muderno ammuola forbece cu 'a mola elettrica ammuntata ncoppa 'o mezzo
L'ammuola forbece è na fatica artiggiana ca cunsiste da ammulatura o affelatura di llame. Tiempo fa 'e ammuola forbece facevano pure 'e 'mbrellare e accunciavano 'e 'mbrielle e 'e meccanisme 'e apertura e nchiusura. Era sempe cchiù diffusa 'a capacità accuncià perdite piccerelle e nu poco cchiù grosse d' 'e cucine a gas, fatica ogge pruibbita da legge, pecché l'apparecchiature a gas hanna essere accunciate da perzunale certificate.

Ogge 'a fiura d' 'o ammuola forbece nun è scumparsa, ma s'è spicializzata pecchè, pe fa na fatica a regula d'arte, s'hanna cunoscere nuzzione 'e metallurgia, cunuscenza 'e ll'acciaro e di trattamente termico, nuzzione ncoppa 'e matiriale abbrasive.Chella ca na vota era vista comme na fiura quasi folkloristica, ogge è n'attività che ce vonno bbone cunuscenze tecniche e capacità manuvali.

 Storia 
miniatura|Mola pe ammulà curtielle (anne 1940)
Pe mmezo do bisuogno economico, 'o ammuola forbece jeva amplianno 'o territorio 'e fatica pe cercà nuove mercate. Cammenanno a 'ppere e ndò stesso tiempo vuttanno 'a carretta, 'o ammuola forbece faceva 'a fatica spustannuse cu na sorta 'e biciclo-carretta ca teneva na grossa rota 'e lignammo, cu nu circhione 'e fierro, oppure purtanno a spalla 'e fierre d' 'o mestiere. 'A carretta, na vota arrivata ncoppa 'o posto 'e fatica, veneva arricettata sano sano e addiventava nu strumiento 'e fatica. 'A rota veneva agganciato a nu pedale cu tante chieje, veneva fissata 'a cinta 'e trasmissione do movimento 'a mola e ncoppa a na spurgenza da carretta, attaccannece po nu cato chino d'acqua ca scurreva ncoppa 'a mola pe mmezo e nu rubbinetto piccerillo dusatore, cu funzione 'e lubbrificazzione.

Cu tiempo bello o fetente steva sempe 'ncammino 'a nu paese a n'ato 'ncerca 'e fatica. Era defficile a se fa na clientela o criarse na zona 'e fatica propria e difennere 'o proprio territorio da cuncurrenza 'e ll'auto ammuola forbece, e pe chesta raggione s'aveva affinà 'o mestiere e mantenè 'e prezzi vascio. 'Nfino all'anne sissanta l'esercizio 'e chesta fatica cumpurtava paricchie sacrifici. 'O ammuola forbece 'solito magnava a sacco dinto a na chiazza, pochi vvote se magnava nu piatto cavere, ogni sera era cercava nu posto pa notte, 'e solito nu mentone 'e fieno o 'e paglia 'nfelate dinto a nu sacco 'e tela. Se lavave dinto all'acqua 'e na funtana o 'e nu sciummo e turnava a casa poche vvote all'anno, pe Pasca e Natale, po taglio d' 'o 'ffieno, pa nascita 'e nu figlio o... pa morte 'e nu parente. Era triste pe lloro a nun tenè na famiglia da truvà 'a sera. Doppo l'anne sissanta po ammuola forbece a situazzione miglioraje, 'a sola mola fuje cagnata da bicicletta: annanze fuje misa na rota 'e preta, attaccata 'e pedali cu na curreja; pe ammulà n'utensile, 'o ammuola forbece deva 'a rota nu muvimento ritmato e continuo e cu mosse eloce de 'mmane 'o passava ncoppa 'a mola nzino a che 'a lama nun addeventava tagliente.

Po 'a bicicletta fuje cagnata cu nu mezzo (na vespa o na lambretta), aroppa a nu trerrote a motore, addò dinto 'o cascione ce steveno una o cchiù mmole attaccate all'albero 'e trasmissione e aute ccose che putevano servì pa fatica. Chisto aspetto permetteva all'ammuola forbece 'e se pruporre pe rimettere a nuovo, oltre a 'e curtielle, ogne tipo 'e lama comme forbece grosse o piccerelle o robba d'acciaro comme 'e forbece da seta (assaje cchiù defficele da ammulà pecchè serve na mola assaje veloce e na smerigliatrice) o cu filo paricchio suttile comme 'e curtielle 'a presutto. Se magnava almeno nu piatto 'e pasta cavero 'o juorno dinto a menza, 'a sulo o 'nzieme all'aute perzone teneva nu posto o dduje pa notte, coccruno s'accumenciaje a purtà 'a famiglia addò isso faticava. Appriesso s'arapette na puteca, fernenno 'e fa l'ambulante e riunenno 'a famiglia accasanneso ncoppa 'o posto 'e fatica, addiventanno nu vero cummerciante cu nu posto fisso 'e fatica.

 Arte 
Esistono ddoje sculture ca rappresenteno 'o ammuola forbece pe tramento fatica. Se tratta 'e 'O ammuola forbece 'e Giovan Battista Piamontini, fatto int' 'o 1754 ed ogge astipato dinto 'a National Gallery of Ireland 'e Dubblino, in Irlanda. N'auta opera sta all'Uffizi 'e Firenze è 'o ammuola forbece, celebre scultura ellenistica che na vota era nu gruppo statuario, rappresentante 'o mito 'e Apullo e Marsia; ritenuto dinto 'e secule scurse nu origginale greco, fuje cunsiderata una di statue classiche cchiù belle 'o munno, ma ogge 'a critica l'ha arreicunusciuta comme 'a na semplice copia do I secolo a.C. da n'origginale ellenistico.

Categurìa:Mestiere